ไฟแนนซ์ทูเดย์
&#8220;สิ่งที่สอนคนเราไม่ได้ก็คือสามัญสำนึก&#8221;
24 ต.ค. 2554

“สิ่งที่สอนคนเราไม่ได้ก็คือสามัญสำนึก”
โดย..ต้นกล้า
ขอแสดงความยินดีกับ พิชัย ชุณหวชิร นายกสภาวิชาชีพการบัญชี ที่ก้าวขึ้นมานั่งประธานกรรมการบริหาร ธนาคารเอสเอ็มอีแบงก์ ว่ากันว่า บอร์ดธนาคารแห่งนี้ดีกรีดีกว่าธนาคารรัฐขนาดใหญ่บางแห่งเสียอีก
ผู้แทนเอกชนคับคุณภาพเพียบ ทั้ง อดุลย์ เลาหพล กรรมการผู้จัดการ บริษัท ดอกหญ้า โฮลดิ้ง สมหมาย โค้วคชาภรณ์ ประธานกรรมการ บริษัท ปตท.อะโรเมติกส์และการกลั่น และกรรมการบริษัท ปตท. อนุสรณ์ มุทราอิศ ประธานกรรมการและกรรมการบริหารบริษัทในกลุ่มบริษัท เดลต้า อีเลคโทรนิคส์ รศ.ดร.อังครัตน์ เพรียบจริยวัฒน์ ประธานคณะกรรมการกำหนดมาตรฐานการบัญชี สภาวิชาชีพบัญชี วณี ทัศนมณเฑียร ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) กรมสรรพากร
อดีตปลัดกระทรวงการคลังอย่างน้อย 2 ท่าน และผู้แทนสหภาพแรงงานรัฐวิสาหกิจธนาคารกรุงไทย มีความคาใจในการใช้คนเพื่อมากำกับนโยบายกันอย่างมาก ฝากต้นกล้ามาถาม ธีระชัย ภูวนาถนรานุบาล รัฐมนตรีคลัง และอารีพงศ์ ภู่ชอุ่ม ปลัดกระทรวงการคลัง ว่า คิดอย่างไรจึงแต่งตั้งให้ วีรภัทร ศรีไชยา เป็นกรรมการธนาคารของรัฐและมาในฐานะตัวแทนของกระทรวงการคลังซะล่วย
เพราะทนายวีรภัทรนั้น คนในกระทรวงการคลังต่างรับรู้กันว่านี่คือคู่ต่อสู้กับผลประโยชน์ของกระทรวงการคลังตัวฉกาจ ไม่ว่าในคดีเลี่ยงภาษี 1.2 หมื่นล้านบาท ของพานทองแท้ ชินวัตร และพินทองทา ชินวัตร 
วีรภัทรยังเป็นทนายความให้กับคุณหญิงอ้อพจมาน ณ ป้อมเพชร กับบรรณพจน์ ดามาพงศ์ ในคดีโอนหุ้นให้กันเพื่อเลี่ยงภาษีแล้วอัยการไม่ยอมฎีกา จนสรรพากรกลืนไม่เข้าคายไม่ออกอยู่จนบัดป่านนี้ รึว่า คลังยอมศิโรราบให้กับคู่ต่อกรขนาดยอมกินเลือดที่กลบปาก